《和林卿盘隐诗》
宋代·虞俦

溪山千里胜，花木四时春。
家酿新来熟，园收旧不贫。
上都无阙事，空谷有佳人。
天下滔滔者，谁能此问津。
般礴五千卷，辛勤四十春。
向来忧国意，肯顾在家贫。
丘壑宁违性，功名恐悮人。
似闻归赋后，喜气日津津。

作者简介：虞俦，生卒年月不详，字寿老，宁国(今属安徽）人。南宋政治家，文学家。隆兴初进人太学，中进士。曾任绩溪县令，湖州、平江知府。庆元六年（1200）召入太常少卿，提任兵部侍郎。工诗文，著有《尊白堂集》24卷，清修《四库全书》收录其部分诗文。如其词《满庭芳》：色染莺黄，枝横鹤瘦，玉奴蝉蜕花间。铅华不御，慵态尽欹鬟。